Martti Tolamo

{{Urheilija
 | Nimi                = Martti Tolamo
 | kuva                = Martti Tolamo.jpg
 | kuvateksti          = Martti Tolamo.
 | koko nimi           = Martti Leo Tolamo (vuoteen 1930 Topelius)
 | nimi kotimaassa     =
 | lempinimi           = 
 | syntymäaika         = 21. helmikuuta 1907
 | syntymäkaupunki     = Kangasniemi
 | syntymämaa          = Suomi
 | kuolinaika          = 
 | kuolinkaupunki      = 
 | kuolinmaa           = 
 | pituus              = 184 cm
 | paino               = 76 kg
 | kotisivu            = 
 | laji                = pituushyppy ja moniottelut
 | seura               = Mikkelin Kilpa-Veikot Kymintehtaan Urheiluseura
 | valmentaja          = 
 | ranking             = 
 | ennätykset          = 100 metriä: 10,9  200 metriä: 22,4  400 metriä: 49,8  pituushyppy: 751 (1934)
 | uran alku           = 1928
 | timanttiliigakaudet =
 | paras sijoitus kokonaispisteissä (vuosi) = 
 | voitot              =
 | palkintosijat       = 
 | päivitetty          = 
}}Martti Leo Tolamo (vuoteen 1930 Topelius''', 21. helmikuuta 1907 Kangasniemi – 14. maaliskuuta 1940) oli suomalainen yleisurheilija, jonka päälajit olivat pituushyppy ja moniottelut. Hän teki vuonna 1930 viisiottelussa maailmanennätyksen.

Henkilötietoja
Tolamon vanhemmat olivat tehtailija Viktor Topelius ja Antonia Schultz ja puoliso Aarna Wallenius. Tultuaan ylioppilaaksi Mikkelin lyseosta 1926 hän opiskeli Helsingin yliopistossa teologiaa, mutta siirtyi sitten historiallis-kielitieteelliseen tiedekuntaan. Hän suoritti filosofian kandidaatin tutkinnon 1931 ja toimi sitten Kuusankosken yhteiskoulun historian, uskonnon ja voimistelun opettajana sekä rehtorina. 

Asevelvollisuutensa 1926–1927 suorittanut Tolamo oli reservin luutnantti, joka toimi talvisodassa tulenjohtajana. Hän haavoittui kranaatinsirpaleesta jalkaan ja kylkeen 9. maaliskuuta 1940 Vuoksenrannan Siintolanniemessä ja kuoli sotasairaalassa viisi päivää myöhemmin. Tolamo on haudattu Kuusankosken sankarihautaan.

Urheilu-ura
Tolamo kilpaili kaksissa olympialaisissa. Amsterdamissa 1928 hän Topelius-nimisenä sijoittui kymmenottelussa kuudenneksitoista. Berliinissä 1936 hän karsiutui pituushypyn loppukilpailusta ja keskeytti kymmenottelun. Vuonna 1930 hän teki viisiottelussa epävirallisen maailmanennätyksen 4 011 pistettä ja voitti samana vuonna lajin akateemisen maailmanmestaruuden. Olympialaisten ohjelmasta viisiottelu oli poistettu vuoden 1924 kisojen jälkeen.

Seuratasolla Tolamo edusti Mikkelin Kilpa-Veikkoja ja Kymintehtaan Urheiluseuraa. Hän voitti pituushypyn Suomen mestaruuden vuosina 1929, 1930, 1932, 1933 ja 1934, viisiottelun Suomen mestaruuden vuosina 1929, 1930 ja 1932 sekä kymmenottelun Suomen mestaruuden vuonna 1936. SM-hopeaa hän saavutti pituushypyssä ja 200 metrin juoksussa vuonna 1935 sekä SM-pronssia kymmenottelussa vuonna 1929, 400 metrin juoksussa vuonna 1931 ja 200 metrin juoksussa vuonna 1933. Hän teki pituushypyssä Suomen ennätyksen 746 cm vuonna 1933 ja 751 cm vuonna 1934. Jälkimmäinen pysyi Suomen ennätyksenä muutamaa päivää vaille 20 vuoden ajan.

Tolamon ennätykset pikajuoksuissa olivat 10,9 s 100 metrillä, 22,4 s 200 metrillä sekä 49,8 s 400 metrillä. Kymmenottelussa hän kokosi parhaimmillaan 6 531 pistettä. Hänen veljensä Veikko Tolamo oli pikajuoksussa Suomen mestari.

Lähteet

Viitteet

Aiheesta muualla 
 

Suomalaiset pituushyppääjät
Suomalaiset yleisurheilun moniottelijat
Suomalaiset upseerit
Suomalaiset toisessa maailmansodassa kaatuneet
Vuonna 1907 syntyneet
Vuonna 1940 kuolleet